FRAGMENTA PHYTOGRAPHIiE 
AUSTRALIA]. 
LXXXIV. 
Menispermeje. 
Leichhardtia . 
Sepala sex, membranea, aequilonga, obovata, omnia libera et 
aestivatione imbricata. Petala tria, carnulenta, renato-obcordata, 
calyce aliquoties breviora, sepalis exterioribus opposita. Stamina 
tria , in columnam perbrevem omnino connata . Antherce copitato- 
confertce, longitudinaliter dehiscentes, petalis oppositae. Flores 
feminini adhuc ita ut fructus incogniti. 
Frutex Australiae orientalis calidissimae circumvolvens, glaber¬ 
rimus, sempervirens et forsan semperflorens, foliis chartaceis ovato- 
lanceolatis penninerviis ab ipsa basi brevissime petiolatis, paniculis 
axillaribus et terminalibus racemoso-ramiferis. Genus ob flores 
femineos fructusque absentes nondum rite locandum, quod autem 
a Sarcopetalo jam divelles habitu, numero sepalorum petalorumque, 
minutie horum, antheris in columna haud lobata erectis ; ab Ana- 
mirta removebis praesentia petalorum, paucitate antherarum ; ab 
Aspidocarya separabis reducto sepalorum petalorumque numero 
sicut columna antherifera haud peltata ; a Parabaena distingues 
petalis paucioribus alius formae et consistentiae, antheris tantum 
tribus ; a Clambo amolieris petalis tantum tribus; a Stephania 
praeter alios characteres jam sejunges uti a generibus quatuor prae¬ 
cedentibus situ antherarum longitudinali non transversali. 
Postquam Leiclihardtiae genus a Roberto Brown creatum diu 
ad Marsdeniam reducebam, novum nunc sacravi illi geographo et 
naturae scrutatori infelicissimo, qui primus amplissimos tractus 
Australiae orieutali-septemtrionalis perlustravit atque colonisationi 
extensae nunc jam florenti aperuit. 
YOL. X. 
M 
